CELEX: 62020CA0285
Language: hr
Date: 2021-09-30 00:00:00
Title: Predmet C-285/20: Presuda Suda (osmo vijeće) od 30. rujna 2021. (zahtjev za prethodnu odluku koji je uputio Centrale Raad van Beroep – Nizozemska) – K/Raad van bestuur van het Uitvoeringsinstituut werknemersverzekeringen (Uwv) („Zahtjev za prethodnu odluku – Uredba (EZ) br. 883/2004 – Članak 65. stavci 2. i 5. – Područje primjene – U potpunosti nezaposlena osoba – Davanja za nezaposlenost – Radnik koji boravi i obavlja djelatnost u svojstvu zaposlene osobe u nadležnoj državi članici – Prijenos boravišta u drugu državu članicu – Osoba koja nije stvarno obavljala djelatnost u svojstvu zaposlene osobe u nadležnoj državi članici prije nego što je bila u potpunosti nezaposlena – Osoba koja je na bolovanju te zbog toga prima novčana davanja za bolest, koja joj isplaćuje nadležna država članica – Obavljanje djelatnosti u svojstvu zaposlene osobe – Usporedive pravne situacije”)

29.11.2021   
            
            
               HR
            
            
               Službeni list Europske unije
            
            
               C 481/13
            
         
      Presuda Suda (osmo vijeće) od 30. rujna 2021. (zahtjev za prethodnu odluku koji je uputio Centrale Raad van Beroep – Nizozemska) – K/Raad van bestuur van het Uitvoeringsinstituut werknemersverzekeringen (Uwv)
      (Predmet C-285/20) (1)
      
      („Zahtjev za prethodnu odluku - Uredba (EZ) br. 883/2004 - Članak 65. stavci 2. i 5. - Područje primjene - U potpunosti nezaposlena osoba - Davanja za nezaposlenost - Radnik koji boravi i obavlja djelatnost u svojstvu zaposlene osobe u nadležnoj državi članici - Prijenos boravišta u drugu državu članicu - Osoba koja nije stvarno obavljala djelatnost u svojstvu zaposlene osobe u nadležnoj državi članici prije nego što je bila u potpunosti nezaposlena - Osoba koja je na bolovanju te zbog toga prima novčana davanja za bolest, koja joj isplaćuje nadležna država članica - Obavljanje djelatnosti u svojstvu zaposlene osobe - Usporedive pravne situacije”)
      (2021/C 481/18)
      Jezik postupka: nizozemski
      
         Sud koji je uputio zahtjev
      
      Centrale Raad van Beroep
      
         Stranke glavnog postupka
      
      
         Tužitelj: K
      
         Tuženik: Raad van bestuur van het Uitvoeringsinstituut werknemersverzekeringen (Uwv)
      
         Izreka
      
      
                  1.
               
               
                  Članak 65. stavke 2. i 5. Uredbe (EZ) br. 883/2004 Europskog parlamenta i Vijeća od 29. travnja 2004. o koordinaciji sustava socijalne sigurnosti, kako je izmijenjena Uredbom (EU) br. 465/2012 Europskog parlamenta i Vijeća od 22. svibnja 2012., treba tumačiti na način da se primjenjuje na situaciju u kojoj je dotična osoba, prije nego što je bila u potpunosti nezaposlena, boravila u državi članici koja nije nadležna država članica i nije stvarno obavljala djelatnost u svojstvu zaposlene osobe, nego je bila na bolovanju te je zbog toga primala novčana davanja za bolest, koja joj je isplaćivala nadležna država članica, pod uvjetom, međutim, da je, u skladu s nacionalnim pravom nadležne države članice, pravo na takva davanja izjednačeno s obavljanjem djelatnosti u svojstvu zaposlene osobe.
               
            
                  2.
               
               
                  Članak 65. stavke 2. i 5. Uredbe br. 883/2004, kako je izmijenjena Uredbom br. 465/2012, treba tumačiti na način da razloge, primjerice obiteljske, zbog kojih je dotična osoba svoje boravište prenijela u drugu državu članicu koja nije nadležna država članica, ne treba uzeti u obzir u svrhu primjene te odredbe.
               
            
         (1)  SL C 313, 21. 9. 2020.